Klokken 02.49 fik Midt- og Vestjyllands Politi anmeldelse om at en bil var blevet stjpæet fra en adresse i Bedsted i Thy. Kort efter bliver bilen set i Thisted af en politipatrulje, som anholder føreren - en 18-årig mand fra Thy - og sigter ham for biltyveriet. Men her stopper sagen ikke. Den 18-årige var narkopåvirket, havde en mindre mængde narkotika på sig, havde stjålet en pung, han havde fundet i bilen, kørte uden kørekort og havde en totenschlæger på sig. Det blev til seks sigtelser i alt, og i og med at manden netop er blevet løsladt efter en fængselsstraf for lignende kriminalitet skal han i løbet af mandagen fremstilles i grundlovsforhør med henblik på at få ham varetægtsfængslet.

Opsummering:
En biltyv blev natten til mandag anholdt i Thisted, men tyveriet kan vise sig at være hans mindste problem.